<classify> Kibadeni aliyewahi kuichezea Simba na baadaye kuifundisha ameiambia Goal, kikosi cha kocha Dylan Kerr, kina mapungufu mengi ukilinganisha na kile cha wapinzani wao Yanga ambao wameonekana kucheza kitimu na kuelewana zaidi.Najua utakuwa mchezo mgumu, lakini Yanga nawapa nafasi kubwa ya kufanya vizuri endapo watacheza kwenye kiwango chao walichokionesha kwenye mechi tatu zilizopita, Simba pamoja na kupata ushindi, lakini timu bado ina mapungufu kinachowasaidia ni uwezo wa mchezaji mmoja mmoja, alisema Kibadeni.Kibadeni ambaye ndiyo mchezaji wa kwanza kupiga hat- trick , kwenye pambano la watani wa jadi la mwaka 1977, alisema ameipa nafasi Yanga kwa sababu hata ukiangalia uwezo wa mchezaji mmoja mmoja wa timu zote mbili, Yanga ina wachezaji wengi wenye vipaji na wenye uwezo wa kumiliki mpira tofauti na Simba.Zimeanza vizuri lakini ni mchezo mgumu na timu ambayo itafanya makosa mengi kwenye mchezo huo ndio itakayopoteza mchezo ingawa Yanga bado wanayo nafasi kubwa ya kushinda.Timu hizo zinakutana wakati Yanga ikiwa kileleni inaongoza kwa pointi tisa sawa na Simba, lakini inaongoza kwa mabao.  <topic>: michezo 